Jean-Baptiste Schilling
De Jean-Baptiste Schilling, gebuer den 28. Januar 1899 zu Téiteng a gestuerwen de 25. Mäerz 1983, war e lëtzebuergeschen Eisebunner, Gewerkschaftler a Politiker (LSAP).

1924 ass hie Member vun der LSAP ginn a bei de Chamberwale vum 1. Februar 1959 huet hien am Walbezierk Zentrum fir d'LSAP kandidéiert. No der Demissioun vum Antoine Wehenkel gouf hien den 3. Abrëll 1962 als Deputéierten an der Chamber vereedegt. Bei de Chamberwale vum 7. Juni 1964 gouf hien erëmgewielt an hien huet säi Mandat bis zum Enn vun der Legislaturperiod 1968 erfëllt.

Hie war 20 Joer Member respektiv Vize-President vun der Chambre des employés privés.

Hie war vun 1952 bis 1969 Member vum Gemengerot vun der Stad Lëtzebuerg. 1974 huet hien do de Robert Krieps ersat, wéi dee Regierungsmember gouf an ass bis 1980 Member vum Gemengerot bliwwen, wéi hien net méi kandidéiert huet.

Gielchen 
 Médaille en Vermeille vum Ordre de la couronne de chêne (Promotioun 1958)

Gebuer 1899
Lëtzebuergesch Gewerkschaftler
Lëtzebuergesch Deputéiert
Ordre de la couronne de chêne
Gestuerwen 1983
Lëtzebuergesch Eisebunner‎